Сталіца (радыё)

**Радыё «Сталіца»** — дзяржаўная беларускамоўная радыёстанцыя Беларусі, заснаваная ў 1998 годзе.

Яе заснавальнікам і першым кіраўніком быў Ігар Ганчарук. 12 ліпеня 2003 году страціла FM-частасьць 103,7 на карысьць расейскамоўнай Радыюс-ФМ. 15 красавіка 2012 году аднавіла вяшчаньне ў FM-дыяпазоне на частасьці 105,1, на якой працавала «Аўтарадыё», якую пазбавілі ліцэнзіі. Месьціцца ў Менску па вул. Чырвоная, д. 4. На 2016 г. мела 23 радыёжурналісты.

17 жніўня 2020 году супрацоўнікі радыё падтрымалі забастоўку, пра што паведамілі на сваёй старонцы ў Facebook. 18 жніўня кіраўніцтва прапанавала працягнуць працу, але не паведамляць навіны пра палітыку. Пасьля гэтага большая частка калектыву напісала заявы аб сыходзе. 26 жніўня дырэктар радыё Алег Міхалевіч падтрымаў свой калектыў і забраў працоўную кніжку.
## Распаўсюд
З 06:00 да 02:00 вяшчае ў  дыяпазону ультракароткіх хваляў і круглыя суткі ў FM (), або ў рэжыме рэальнага часу ў сеціве. У мінулым вяшчаньне дадаткова вялося ў Менску і вобласьці з 18:00 да 19:00 па правадной сетцы

## Перадачы
На 2016 г. радыё «Сталіца» выпускала 33 перадачы: 12 музычных, 11 навіновых, 6 гутарковых і 4 забаўляльныя.

### Гутарковыя
* «Бліжэй да зорак» (пятніца, 22:08-23:00; вядоўца Віталь Краўчанка) — размова з акторамі, мастакамі, музыкамі, пісьменьнікамі і спартоўцамі;
* «Ведай нашых» (нядзеля, 15:00) — сучасная рок-музыка Беларусі;
* «Крок да рока» (серада, 21:15; вядоўца Марына Савіцкая) — азнаямленьне з новымі альбомамі музыкаў Беларусі;
* «Ну і дзянёк» (серада, 15:30; вядоўца Алена Ражкова) — гутарка з артыстамі і кампазытарамі;
* «Топ 10» (субота, 15:00-16:00) — гіт-парад;
* «Тэрыторыя слушных ідэяў» (аўторак, 15:30; вядоўца Юлія Баранава) — абмеркаваньне жыцьця Менску.

### Забаўляльныя
* «Вельмі добры дзень» (субота-нядзеля, 12:00-14:00; вядоўцы Віталь Краўчанка, Арцём Лук’яненка, Алена Ражкова, Ала Рыжэвіч і Марына Савіцкая) — музыка на замову слухачоў, афіша забаваў і анонс падзеяў для адпачынку ў вольны час;
* «Сталічны навігатар» (панядзелак-пятніца, 17:00-19:00; вядоўцы Віталь Краўчанка і Данута Анцілеўская) — песьні для аўтааматараў і дарожныя навіны;
* «Сьвята кожны дзень» (штодзень, 13:05 і 20:05);
* «Трое з настроем» (панядзелак-пятніца, 7:00-12:00; вядоўцы Віталь Краўчанка і Ала Рыжэвіч) — музыка і навіны да працы.

### Музычныя
* «Аксамітавы вечар» (чацьвер, 21:15; аўтарка і вядоўца Алена Ражкова) — перадача рамантычнай музыкі;
* «Для тых, хто ня сьпіць» (штодня, 0:04-6:00) — музыка гіт-парадаў і забаўляльныя даведкі;
* «Зь месца падзеяў» (панядзелак, 15:30; вядоўца Марына Савіцкая) — рэпартажы з канцэртаў;
* «Музычны агляд» (субота, 21:15; вядоўца Алена Ражкова) — 5 музычных навінаў: адмоўная, найважнейшая, дзіўная, сумная і ўрачыстая;
* «Пакаленьне.by» (нядзеля, 21:00; вядоўца Алёна Зенчык) — знаёмства зь нефармальнымі вечарынамі, графіці і паркурам;
* «Пра рок» (панядзелак, 21:15; вядоўца Лявон Казакоў) — летапіс падзеяў у цяжкой рок-музыцы;
* «Рок-урок» (пятніца, 15:30; вядоўца Тацяна Шышло) — азнаямленьне з жанрамі рок-музыкі;
* «Саўндтрэк» (аўторак, 21:15-22:00; вядоўца Арцём Лук’яненка) — перадача пра фільмы, кінаактораў, рэжысэраў і музыку да кінафільмаў;
* «Эпіграф» (пятніца, 15:30; вядоўца Марына Савіцкая) — перадача аб творчасьці замежных музыкаў і сьпевакоў, якія зьбіраюцца прыехаць у Беларусь з канцэртамі.

### Навіновыя
* «Беларускі арнамэнт» (нядзеля, 18:40; вядоўца Алена Ражкова) — пра народную вышыўку, ткацтва і сьвяты;
* «Землякі» (субота, 6:40; аўтарка і вядоўца Алена Лычагіна) — знаёмства з адоранымі людзьмі Беларусі;
* «Культурная сфэра» (субота, 18:40; аўтарка і вядоўца Алена Давыдава) — азнаямленьне з акторамі, мастакамі, рэжысэрамі і сцэнарыстамі;
* «Лінія лёсу» (нядзеля, 6:40; вядоўца Марта Худалей) — перадача пра пасьпяховых адмыслоўцаў;
* «Маладзёвы праспэкт» (панядзелак, 6:40; вядоўца Алена Давыдава) — пра навучаньне, вынаходзтвы і вольны час моладзі;
* «Мая сталіца» (серада, 6:40; вядоўца Ала Іванова) — навіны і жыцьцяпіс жыхароў Менску;
* «Сацыяльны вэктар» (чацьвер, 6:40; вядоўца Алена Лычагіна) — азнаямленьне з прыкладамі здаровага ладу жыцьця жыхароў сталіцы і Менскай вобласьці;
* «Спартовы экспрэс» (чацьвер, 15:30; аўтар і вядоўца Аляксей Тэра) — спартовыя навіны за тыдзень;
* «Сталічная экспэдыцыя» (аўторак, 6:40; вядоўца Алена Лычагіна) — знаёмства з навінамі вобласьцяў Беларусі;
* «Тур па Беларусі» (пятніца, 6:40; вядоўца Ігар Емельяновіч) — аповед пра падарожжы па краіне ў якасьці адпачынку.

## Былыя перадачы
* Абарваная струна (панядзелак, 22:15; аўтар і вядоўца — Павал Ладуцька);
* Аднойчы зь песьняй (аўторак, 22:15; аўтарская праграма Сяргея Бандарэнкі);
* Вольна! Выхадны;
* Ёсьць ідэя (аўторак, 15:30);
* Кар’ера (серада, 18:45);
* Калыханка для дарослых (панядзелак-пятніца, 24:00; аўтар і вядоўца — Алесь Праўдзін);
* Літаратурнае кафэ (пятніца, 22:15; гаспадыня — Вераніка Бандаровіч);
* Мая Меншчына (панядзелак, 18.45; аўтарская праграма Ігара Емельяновіча);
* Музычны паядынак;
* Памяць сэрца (чацьвер, 18:45);
* Пэдсавет (пятніца, 18:45);
* Сталічная дыскатэка (нядзеля, 0:00-2:00);
* Ультра-музыка;
* Экзотыка (нядзеля, 21:00; аўтарская праграмя Тацяны Шышло).

## Крыніцы

## Вонкавыя спасылкі
* 
* Бачына перадачы «Чароўны вазок»
* 

Катэгорыя:Радыёстанцыі на беларускай мове
Катэгорыя:Радыёстанцыі Беларусі
Катэгорыя:Зьявіліся ў 1998 годзе
Катэгорыя:Арганізацыі Менску